جاوید اقبال (جج)

پاکستانی ماہر قانون اور ادیب، حکم الامت علامہ اقبال کے فرزند ،سیالکوٹ میں پیدا ہوئے۔ پنجاب یونیورسٹی سے بی اے پاس کرنے کے بعد 1954ء میں انگریزی اور فلسفہ میں ایم اے کا امتحان اعزاز کے ساتھ پاس کیا اور طلائی تمغا حاصل کیا۔ 1954ء میں کیمبرج یونیورسٹی سے پی ایچ ڈی اور 1956ء میں بارایٹ لا ہوئے۔ 1960ء میں آسٹریا کے شہر کینبرا میں ایشیا میں آئین کا مستقبل کے مذکراہ میں شرکت کی۔ تین مرتبہ اقوام متحدہ میں پاکستانی وفد کے رکن کی حیثیت سے شریک ہوئے۔ 1961ء میں حکومت امریکا کی دعوت پر وہاں گئے اور کالجوں اور یونیورسٹیوں میں ’’اقوام متحدہ کا مستقبل‘‘ پر لیکچر دیے۔ 1965ء میں ہائی کورٹ بار ایسوسی ایشن کے نائب صدر اور 1971ء میں لاہور ہائیکورٹ کے جج مقرر ہوئے۔ متعدد انگریزی اور اردو کتابوں کے مصنف ہیں۔ ہائیکورٹ سے ریٹائرمنٹ کے بعد ایک دانشور کی حیثیت سے سرگرم رہے۔

تصنیفات 
 خطبات اقبال، تسہیل و تفہیم
 رضیہ سلطانہ (ڈراما)
 افکار اقبال (تشریحات جاوید)
 جہاں جاوید (دو جلدیں)
 اپنا گریبان چاک (خود نوشت)
 زندہ رود (سوانح اقبال)
 شذرات فکر اقبال (1961ء)
 نظریہ پاکستان، انگریزی میں (1959ء)
 پاکستان اور اسلامی لبرل تحریک، انگریزی میں (1994)۔
 اسلام مین ریاست کا تصور : شخیص نو، انگریزی میں
 اسلام اور پاکستان کی شناخت، انگریزی میں

وفات 
جاوید اقبال کینسر کے مریض تھے۔ 3 اکتوبر 2015ء کی صبح وہ شوکت خانم ہسپتال میں وفات پا گئے۔

مزید دیکھیے 
 محمد اقبال

حوالہ جات 

1924ء کی پیدائشیں
2015ء کی وفیات
اردو نثر نگار
اسلامی فلسفی
بیسویں صدی کے مسلمان محققین اسلام
پاکستانی آپ بیتی نگار
پاکستانی سوانح نگار
پاکستانی فلسفی
پاکستانی قاضی
پاکستانی قانون دان
پاکستانی محققین
پاکستانی مسلم شخصیات
پاکستانی مصنفین
پاکستانی منصفین
پاکستانی نثر نگار
پاکستانی ڈراما نگار اور ڈراما نویس
عدالت عظمیٰ پاکستان کے منصفین
فضلا جامعہ کیمبرج
فضلا گورنمنٹ کالج یونیورسٹی لاہور
کشمیری شخصیات
کشمیری نژاد پاکستانی شخصیات
لاہوری شخصیات
لنکنز ان کے ارکان
ماہرین اقبالیات
محمد اقبال
محمد اقبال خاندان

مسلم فلاسفہ
ہلال امتیاز وصول کنندگان
عدالت عالیہ لاہور کے چیف جسٹس